ΓΡΑΠΤΗ ΕΡΩΤΗΣΗ E-0477/02

υποβολή: Gianfranco Dell'Alba (NI) προς την Επιτροπή

(22 Φεβρουαρίου 2002)

Θέμα: Διαδικασία παραβίασης αριθ. 1999/4715 σχετικά με τη μελέτη που είναι γνωστή με την ονομασία Lotto Zero: παρακαμπτήριος στην εθνική οδός S.S. 80 μεταξύ των πόλεων Teramo και Giulianova

Έχονταςπόψη ότι στις 26 Ιουλίου 2001 η Επιτροπή απέστειλε αιτιολογημένη γνώμη στην Ιταλία για παραβίαση της οδηγίας 85/337/ΕΟΚ(1) σχετικά με την αξιολόγηση περιβαλλοντικών επιπτώσεων ορισμένων δημοσίων και ιδιωτικών μελετών·

στη γνώμη αυτή η Επιτροπή θεώρησε ότι η Ιταλία δεν ετήρησε τιςποχρεώσεις βάσει του άρθρου 4, εδάφιο 2 της οδηγίας 85/337/ΕΟΚ, δεδομένου ότι δεν εξακρίβωσε εάν η μελέτη κατασκευής μιας περιμετρικής οδού στην πόλη του Teramo (μελέτη γνωστή με την ονομασία Lotto Zero: παρακαμπτήριος στην εθνική οδό S.S. Teramo και Giulianova), μελέτη που καλύπτεται από το παράρτημα της οδηγίας 85/337/ΕΟΚ, απαιτούσε αξιολόγηση περιβαλλοντικών επιπτώσεων βάσει των άρθρων 5 έως 10 της οδηγίας·

κατ' εφαρμογήν του άρθρου 226 της Συνθήκης ΕΟΚ, η Επιτροπή κάλεσε την Ιταλία να λάβει τα αναγκαία μέτρα προκειμένου να συμμορφωθεί με την αιτιολογημένη γνώμη·

Ερωτάται η Επιτροπή:

- σε ποιο στάδιο βρίσκεται σήμερα η ως άνω διαδικασία παραβίασης και ιδιαίτερα, έλαβε η Ιταλία τα αναγκαία μέτρα προκειμένου να συμμορφωθεί με τη γνώμη της Επιτροπής·

- εάν ναι, ποια μέτρα ελήφθησαν, η δε Επιτροπή τα θεωρεί ενδεδειγμένα και ικανοποιητικά·

- στην περίπτωση που η Ιταλία δεν έχει λάβει τά μέτρα αυτά, σε ποιες ενέργειες προτίθεται να προβεί η Επιτροπή·

(1) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(11 Απριλίου 2002)

Βάσει του άρθρου 226 της Συνθήκης ΕΚ, Εάν η Επιτροπή κρίνει ότι ένα κράτος μέλος έχει παραβείποχρέωσή του εκ της παρούσας Συνθήκης, διατυπώνει αιτιολογημένη γνώμη επί του θέματος, αφού προηγουμένως παράσχει την δυνατότητα στο κράτος αυτό να διατυπώσει τις παρατηρήσεις του. Εάν το κράτος μέλος δεν συμμορφωθεί με τη γνώμη αυτή εντός της προθεσμίας που του τάσσει η Επιτροπή, δύναται η τελευταία να προσφύγει στο Δικαστήριο.

Η τελευταία εξέλιξη στην βάσει του άρθρου 226 της Συνθήκης ΕΚ διαδικασία, στην οποία αναφέρεται το Αξιότιμο Μέλος του Κοινοβουλίου, είναι η απόφαση της Επιτροπής ναποβάλει αίτηση στο Δικαστήριο. Κατά την γνώμη της Επιτροπής, η Ιταλία παρέβη εν προκειμένω την Οδηγία 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων των σχεδίων ορισμένων δημοσίων και ιδιωτικών έργων στο περιβάλλον(1). Το περιεχόμενο των επί παραβάσει διαδικασιών είναι εμπιστευτικό.

Το Ευρωπαϊκό Κοινοβούλιο ενημερώνεται τακτικά για την πορεία όλων των επί παραβάσει διαδικασιών. Λεπτομερή στοιχεία για το στάδιο στο οποίο βρίσκονται οι επί παραβάσει διαδικασίες καθ' οιουδήποτε κράτους μέλους, οι οποίες έχουν, τουλάχιστον, αποτελέσει το αντικείμενο αιτιολογημένης γνώμης, βρίσκονται στις Εκθέσεις για την παρακολούθηση της εφαρμογής του κοινοτικού δικαίου που δημοσιεύονται ετησίως από την Επιτροπή.

Λεπτομερή στοιχεία για τις διαδικασίες επί παραβάσει δημοσιεύονται επίσης, και επικαιροποιούνται τακτικά, στην ιστοθέση της Επιτροπής στο Ίντερνετ, Europa(2).

(1) ΕΕ L 175 της 5.7.1985 όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997, ΕΕ L 73 της 14.3.1997.

(2) http://europa.eu.int/comm/secretariat_general/sgb/droit_com/index_en.htm

infractions.